અહીં વિષ્ણુનું પ્રાચીન મંદિર આવેલું છે, જે કોતરણી ધરાવતા અલગ-અલગ રંગના પથ્થરોથી બનેલું છે. આ કોતરણીને ભારે નુકશાન પહોંચેલું છે, પરંતુ મંદિર સચવાઇ રહ્યું છે. જુદાં-જુદાં રંગોના પથ્થરો સિવાય મંદિર વિશેષ બાંધણી ધરાવે છે. તેની લંબાઇ ૩૦ ફીટ જેટલી છે. વિષ્ણુની મૂળ મૂર્તિ ચાર હાથ ધરાવતી ચતુર્ભૂજ મૂર્તિ હતી, જે અલાદ્દીન ખિલજી (૧૨૯૫-૧૩૧૫) દ્વારા લૂંટી લેવાનું મનાય છે. હાલનું મંદિર લગભગ ૪૦૦ થી ૫૦૦ વર્ષ જૂનું છે. લોકવાયકા મુજબ મંદિર ગંધર્વસેન, વિક્રમાદિત્ય (ઇસ પૂર્વે ૫૬)ના પિતા, દ્વારા બંધાયેલું છે.

મંદિર હવે શિવ મંદિર તરીકે ઓળખાય છે અને રાજ્ય સંરક્ષિત સ્મારક (S-GJ-10) છે.


જોવાલાયક સ્થળો
ઇતિહાસ
સંદર્ભ
ગ્રંથસૂચિ